— 67 - 



Ved Bobbeaas Udløb stod Bunias orientalis i Stranden i stor 

 Mængde; Udløbet gaar iøvrigt over ganske fladt Terræn, og Aaens Vand 

 risler afsted mellem Sten og sammenskyllet Jord, der var dækket af Al- 

 lium ursinum, Chrysosplenium alternifolium o. a. og overskygget af store 

 Salix fragilis. Et Stykke fra Udløbet snævres Aadalen ind til begge 

 Sider og indrammes af stejle Klippeskrænter med tykt Mostæppe og mange 

 Bregner, særlig Asplenum trichomanes og A. septentrionale i Mængde; 

 Skovtræerne her var mest Avn (Carpinus), endvidere Ask (Fraxinus), 

 Abild (Pirus malus), Løn (Acer platanoides), lidt Eg (Quer eus robur), 

 Hassel (Corylus). Røn (Sorbus aucuparia) og forskellige Buske. Overfor 

 den nordvestlige Klippeskrænt blev Skoven aaben og Bunden hedeagtig; 

 her stod et Par Buske af Sorbus torminalis i Løvspring, og af Urter 

 bemærkedes Potentilla arenaria og Helianthemum y lidt herfra paa en 

 Skrænt desuden Potentilla minor og Fragaria viridis. 



Karakterplanten i Bundvegetationen i Strandskoven fra Bobbeaaen og 

 videre vest paa var Allium ursinum, der mange Steder ved sin selskabe- 

 lige Vækst var ganske eneherskende; den var endnu næppe begyndt at 

 blomstre. I samme Udviklingsstadium var Lunaria rediviva; den stod i 

 ret stor Mængde i den lille Bæks Leje ved Storefos. Træerne i Strand- 

 skoven var de sædvanlige: Avn, Ask og Eg; dog bør tilføjes, at Ælm 

 (Ulmus montana i forskellige Former) var meget udbredt; endvidere kan 

 nævnes Lind (Tilia cor data) og Birk (Betula verrucosa) og af Buske 

 Euonywus, Sambucus nigra, Rhamnus cathartica og forskellige Rosæ. 



Det blev sent, inden vi naaede til Allinge, hvor vi overnattede. 



Søndag Morgen den 14. Maj kørte vi fra Allinge og besaa lidt 

 nord for Byen nogle interessante Helleristninger, som Hr. Stephan Nye- 

 land i et Brev havde henledt vor Opmærksomhed paa. Her var en stor 

 Mængde af Orchis sambucinus i alle Farver fra bleggult til mørkerødt og 

 herligt duftende. Som Pastor H. Møller i en Skildring af Lehnsklintens 

 Vegetation 1 ) træffende siger, vokser denne Art især „paa Bakker, hvor 

 Klippen er saa nær, at Deres Skridt giver Genlyd ( „bumper") og det 

 var ogsaa Tilfældet her. 



Med et lille Ophold ved Hammersøen, som ikke var interessant for 

 os, fortsatte vi vor Køretur til Hammershus. Paa Ruinens Græsvold 

 saas bl. a. Stellaria apetala allerede i Frugt, og i en lille Dam stod 

 Acorus calamus, vel sagtens en Rest fra svundne Tider. Fra Slottets 

 sydvestlige Hjørnemur var der en prægtig Udsigt til Dalen nedenfor, den 

 saakaldte Paradisdal, og over mod Slotslyngen. Man kan vist ikke komme 

 til Bornholm paa en Aarstid, hvor denne Udsigt er skønnere end i Maj. 

 Dette skyldes først og fremmest de snehvide Fuglekirsebærtræer, der staar 

 spredte i Skoven og lyser op mod de andre Løvtræers spirende Grønt og 

 svindende Graat og Brunt og mod Naaletræernes dybere grønne Tone — 

 og ud over Søen det blaagrønne Vand mod de rødbrune Klipper! Fryder 

 et Fjernsyn saaledes ens Øje, bliver der for Botanikeren ikke mindre 

 Glæde ved at se lidt nærmere paa Vegetationen; i særlig Grad er dette 

 Tilfældet paa den sydvendte, lune, stejle Græsskrænt, der fra Ruinen 



x ) I „Bornholmske Samlinger" har Pastor H. Møller i de sidste Aar offentlig- 

 gjort en Serie af Skildringer „Smaatræk af Bornholms Flora" (I— III), i 

 hvilken han paa en livlig og populær Maade fortæller om sin Fødeøs 

 Plantevækst, idet han udvælger enkelte, særlig interessante Steder og be- 

 skriver Vegetationen dér. 



5* 



